༄༅། །རྩ་གསུམ་རྒྱུན་འཁྱེར་གཏོར་མ་དངོས་གྲུབ་ཀྱི་
བང་མཛོད་ཅེས་བྱ་བ་བཞུགས།
རྩ་བ་གསུམ་གྱི་ལྷ་ལ་གུས་པས་ཕྱག་འཚལ་ལོ། །བླ་མ་ཡི་དམ་མཁའ་འགྲོ་
གསུམ་ལ་བརྟེན་པའི་གཏོར་མ་རྒྱུན་འཁྱེར་ཉམས་སུ་ལེན་པ་ནི རང་ཉིད་རྡོ་རྗེ་སེམས་དཔར་གསལ་
བའི་ངང་ནས། གཏོར་མ་བྱིན་གྱིས་བརླབས་པ་ནི། ཨ་མྲྀ་ཏ་དང་སྭཱ་བྷ་ཝས་སྟོང་པར་སྦྱངས་ལ། སྟོང་པའི་ངང་
ལས་ཡཾ་ལས་རླུང་། རཾ་ལས་མེ། ཀཾ་ལས་ཀཱ་པ་ལ་དུམ་བུ་གཅིག་པ་ཕྱི་དཀར་ལ་ནང་དམར་
བ་ཡངས་ཤིང་རྒྱ་ཆེ་བའི་ནང་དུ་གཏོར་མ་ཤ་ལྔ་བདུད་རྩི་ལྔའི་འདོད་ཡོན་གྱི་རྒྱ་མཚོ་ཆེན་
པོར་གྱུར་པར་བསམ་ལ།ཨོཾ་ཨཱཿཧཱུྃ་གསུམ་གྱི་བྱིན་གྱིས་བརླབས་ལ། སྤྱན་འདྲེན་པ་ནི། ཧཱུྃ གདོད་ནས་
དག་པ་ཆོས་སྐུའི་ངང་ཉིད་ལས། །གཟུགས་སྐུ་རོལ་བ་སྒྱུ་མའི་སྐུར་བཞེངས་པ། །བླ་མ་ཡི་
དམ་མཁའ་འགྲོའི་ཚོགས་རྣམས་དང༌། །དམ་ཅན་རྒྱ་མཚོའི་ཚོགས་རྣམས་གཤེགས་སུ་
གསོལ། །བཛྲ་ས་མ་ཡ་ཛ་ཛཿ བཞུགས་སུ་གསོལ་བ་ནི། སྐྱོན་བྲལ་པདྨ་ཉི་ཟླའི་གདན་སྟེང་དུ། །
བླ་མ་ཡི་དམ་མཁའ་འགྲོའི་ཚོགས་རྣམས་དང་། །སྲུང་མ་དམ་ཅན་རྒྱ་མཚོ་འཁོར་བཅས་པ། །
དགྱེས་ཤིང་མི་གཡོ་བརྟན་པར་བཞུགས་སུ་གསོལ། །ས་མ་ཡ་ཏིཥཋ་ལྷན། མཆོད་པ་འབུལ་བ་ནི།
ཕྱི་ནང་གསང་བ་མཆོག་གི་མཆོད་པ་དང་། །ཛ་གད་ཕུད་དང་སྨན་རཀ་གཏོར་མར་བཅས། །
ཚོགས་དང་སྤྱན་གཟིགས་མང་པོ་འདི་འབུལ་གྱི། །དགྱེས་པར་བཞེས་ལ་དབང་དང་དངོས་
གྲུབ་སྩོལ། །སརྦ་པཱུ་ཙ་ལ་ཁ་ཧི། ཕྱི་ནང་གསང་བའི་གཏོར་མ་འབུལ་བ་ནི། ཧྰུྃ སྣང་བ་སྣོད་བཅུད་
)༣

གངས་ཅན་རིག་བཅུད་ལས།
འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
བསྟོད་པ་བྱ་བ་ནི། ཧཱུྃ
གཏོར་སྣོད་ཡངས་པ་རུ། །སྲིད་པ་བཅུད་ཀྱི་རྫས་ཚོགས་གཏོར་མར་བཤམས། །ཡེ་ནས་
རང་བྱུང་ཡེ་ཤེས་བདུད་རྩི་ལྔ། །བླ་མ་ཡི་དམ་མཁའ་འགྲོ་དམ་ཅན་བཞེས། །ༀ་ཨཱཿཧཱུྃ་གྷུ་
རུ་དྷེ་ཝ་ཌཱཀྐཾ་ནི་དྷརྨ་པ་ལ་ས་པ་རི་ཝ་ར་ཨི་དམ་བ་ལིངྐ་ཁ་ཁ་ཁཱ་ཧི་ཁཱ་ཧི།
ཆོས་དབྱིངས་ངང་ལས་སྒྱུ་མར་སྐུ་བཞེངས་པ། །བླ་མ་ཡི་དམ་མཁའ་འགྲོ་སྲུང་མའི་ཚོགས། །
ཐུགས་དམ་མཐུན་པའི་གཏོར་མ་འདི་བཞེས་ལ། །ལུས་ངག་ཡིད་གསུམ་གུས་པས་ཕྱག་
འཚལ་བསྟོད། །བཤགས་པ་བྱ་ཞིང༌། འདོད་དོན་ལ་གསོལ་བ་འདེབས་པ་ནི། བླ་མ་ཡི་དམ་མཁའ་འགྲོ་
སྲུང་མའི་ཚོགས། །སྲུང་མ་དམ་ཅན་རྒྱ་མཚོའི་ཚོགས་རྣམས་ལ། །ཐུགས་དམ་མཐུན་པའི་
གཏོར་མ་འདི་བཞེས་ལ། །ཉམས་ཆགས་འགལ་འཁྲུལ་གྱུར་པ་མཐོལ་ལོ་བཤགས།
མཆོག་དང་ཐུན་མོང་དངོས་གྲུབ་སྩལ་དུ་གསོལ། །ཞེས་བརྗོད་ནས། ཡི་གེ་བརྒྱ་པས་ལྷག་ཆད་ཁ་སྐོང་
མཐར་ཐུག་ཤིས་པ་བརྗོད་པ་ནི། ཆོས་རྣམས་མ་ལུས་རོ་གཅིག་མངོན་གྱུར་ནས། །མིང་ཚིག་ཡི་གེའི་
ཚོགས་དང་རབ་བྲལ་ཡང་། །བདག་བློ་ཚིམ་མཛད་རྩ་གསུམ་ཞི་ཁྲོ་ཡི། །དགེ་ཚོགས་
ལེགས་པར་སྨིན་པའི་བཀྲ་ཤིས་ཤོག །ཇི་ལྟར་བརྩམ་པའི་དགོས་དོན་བསྟན་པ་ནི། སྔོན་བྱོན་མཁས་
པའི་གཞུང་བཟང་གངས་རི་ལས། །ལེགས་པར་བཤད་པའི་ངག་སྒྲིགས་ཆུ་རྒྱུན་འདི། །
དད་ལྡན་སྐྱེ་བོའི་ཞིང་སར་ལེགས་དྲངས་ནས། །ལམ་མཆོག་བསྐྱེད་རྫོགས་མྱུ་གུ་རབ
འཁྲུངས་ཏེ། །རྗེས་འཇུག་རྩོམ་པའི་ས་བོན་ལེགས་བྱས་ནས། །རྣམ་གྲོལ་དོན་གཉིས་
འབྲས་བུ་རབ་སྨིན་ནས། །གུས་ལྡན་ཡིད་ཀྱི་དབུལ་བ་སེལ་ཕྱིར་ཕུལ། །
ཅེས་པ་འདི་ཡང༌། མཆོག་གི་བླ་མར་རཏྣའི་ཞབས་པད་ལ་ངེས་པར་རང་ཡིད་ཆེས་པའི་དད་པས་སྲི་བོར་ལེན་
པར་བྱེད་པ་པྲཛྙཱ་རསྨིས་བསྟན་པའི་སྦྱིན་བདག་ཆེན་པོ་ཆོས་ལྡན་དུ་མས་མངོན་པར་འཚོ་བར་བྱེད་པའི་གནས་ཕོ་བྲང་ཆེན་པོ་
འཕྲེང་པོ་སེངྒེ་སྒང་དུ་སྦྱར་བའོ།། །།
96

པོད་དང་པོ་ཆོག་སྒྲིག་གི་སྐོར།